Държавен вестник, бр. 77, 2013 г., стр. 97

БРОЙ  77	
Д Ъ Р Ж А В Е Н  В Е С Т Н И К 	
СТР.  97  
не на критериите, отнасящи се до правилното 
функциониране и безопасността, предвидени за 
инсталациите. 
Чл. 48. Когато е необходимо извършването на 
дейности, насочени към реализация, изменение 
или прекратяване на експлоатацията на газоиз­
мервателните и газоразпределителните пунктове, 
поставени след точките на присъединяване на 
оператора на газоразпределителна мрежа, послед­
ният извършва тези дейности при съблюдаване 
на действащото законодателство.
Чл. 49. (1) Операторът на газоразпределителна 
мрежа е отговорен за всички дейности, свързани с 
управлението на газоизмервателните и газоразпре­
делителните пунктове, поставени след точките 
на присъединяване на газоразпределителните 
мрежи, управлявани от него. 
(2) Тези дейности, осъществявани в съответ­
ствие с действащото законодателство и при от­
читане на указанията на лицата – производители 
на оборудването, са насочени към спазване на 
критериите, отнасящи се до правилното функцио­
ниране и безопасността, предвидени за мрежите. 
Г л а в а  д е с е т а
ИЗМЕРВАНЕ НА ГАЗА
Чл. 50. Управлението на дейността по из­
мерване на газа при точката на присъединяване 
от газоразпределителната мрежа се извършва 
от оператора на газоразпределителната мрежа. 
При извършване на тази дейност операторът 
отговаря за:
1. управлението и поддръжката на системата 
за измерване при съблюдаване на действащите 
технически и метрологични норми от действащото 
законодателство;
2. отчитане, предоставяне и предаване на дан­
ните от измерването на правоимащите субекти;
3. прецизност и коректност на предаваните 
данни.
Чл. 51. (1) Управлението на системите за измер­
ване, инсталирани в точките на присъединяване 
към газоразпределителната мрежа, е разделено 
на следните операции:
1. метрологична проверка на елементите от 
системите за измерване, стопанисвани от опера­
тора на газоразпределителна мрежа;
2. генериране на данни във връзка с измер­
ването за точката на присъединяване към газо­
разпределителната мрежа.
(2) Операциите по ал. 1, т. 1 се извършват от 
оправомощени лица с периодичност, определена 
от приложимото законодателство.
(3) Операторът на газоразпределителна мрежа 
гарантира генерирането на данни по ал. 1, т. 2 
съгласно изискванията на действащото законо­
дателство.
(4) Клиентите на газоразпределителната услуга 
могат да поискат от оператора на газоразпредели­
телна мрежа проверка на точността на данните, 
отчитани в системата за измерване в точка на 
присъединяване към мрежата.
(5) Операторът на газоразпределителна мрежа 
в отговор на заявката трябва да посочи времето 
за изпълнение на дейността и стойността на 
съответните разходи.
(6) Разходите по проверката са за сметка на 
субекта, направил заявката, ако тя покаже пра­
вилно функциониране на системата за измерване.
Чл. 52. (1) За всички газоизмервателни 
пунктове, управлявани от оператора на газо­
разпределителна мрежа, инсталирани в точките 
на присъединяване към газоразпределителната 
мрежа, операторът е отговорен за:
1. управлението и поддръжката на системата 
за измерване при съблюдаване на действащите 
технически и метрологични норми според Закона 
за измерванията;
2. правилното функциониране.
(2) За всички точки на присъединяване във 
връзка с измерените данни операторът на газо­
разпределителна мрежа е отговорен за отчитането, 
предоставянето, предаването и архивирането на 
данните за компетентните органи или клиента, за 
който е предназначена точката на присъединяване.
(3) Задължение на клиента е да сигнализира 
своевременно за забелязани нередности, като 
нарушена цялост, разрушени пломби и други, 
отнасящи се до системата за измерване.
Г л а в а  е д и н а д е с е т а
ТЪРГОВСКО КАЧЕСТВО НА ОБСЛУЖВА­
НЕТО
Чл. 53. (1) Операторът на газоразпредели­
телната мрежа дефинира и изпълнява модел 
от ресурси, методологии, процедури и системи, 
гарантиращ съблюдаването на нормативните 
документи, с особено внимание към постигане 
на специфичните и общите нива на качество, 
публикувани в общи условия, съгласно чл. 183б 
от Закона за енергетиката. 
(2) Операторът на газоразпределителната мре­
жа подготвя уредите, включително от електронен 
тип, подходящи за регистриране на информацията 
и данните, отнасящи се до търговското качество, 
с цел спазване на разпоредбите на нормативните 
изисквания.
Г л а в а  д в а н а д е с е т а
БЕЗОПАСНОСТ НА ГАЗОРАЗПРЕДЕЛИТЕЛ­
НИТЕ МРЕЖИ И ГАЗОВИТЕ ИНСТАЛАЦИИ 
НА КЛИЕНТИТЕ
Чл. 54. Операторът на газоразпределителната 
мрежа дефинира и изпълнява интегриран модел 
от ресурси, методологии и системи, гарантиращ 
съблюдаването на нормативните разпоредби по 
отношение на проверката на безопасността и 
технически надзор на газоразпределителните 
мрежи и безопасността на газовите инсталации 
на клиентите.
Чл. 55. Газоразпределителните мрежи подле­
жат на оценка за съответствие с техническите 
изисквания, правила и норми за безопасност по 
време на проектирането, изграждането и експло­
атацията им. Редът, начините и периодичността 
на проверките се извършват в съответствие с 
действащото в страната законодателство. 
Чл. 56. (1) Операторът на газоразпределител­
ната мрежа подава природен газ само към инста­
лации, които са годни за безопасна експлоатация.